Den fireårige dreng Rasmus, der mandag den 16. december blev kvalt af sin mor, skal begraves i Aalborg imorgen. Det skriver Rasmus' far, Carsten på sin facebook-profil. Men begravelsen bliver med stor sandsynlighed uden den 35-årig drabssigtede mor. - Det sidste jeg har hørt er, at hun ikke er i stand til at deltage. Hun er varetægtsfængslet, og hendes tilstand er af sådan en karakter, at hun nok ikke kan deltage, siger Uffe Bro, der er forsvarsadvokat til den 35-årig mor til TV2/Nord. Den 23. december afgjorde skifteretten, at Rasmus skal begraves i Aalborg, fordi moren havde den fulde forældremyndighed - og ikke i København som Rasmus' far ønsker.

Referat:
Lørdag begraves fireårige Rasmus i Aalborg. Men det bliver uden den drabssigtede mor, der netop ønsker at sønnen begraves i Aalborg.